Flavdrops
Ochucovacie kvapky
Ochucovacie kvapky, známe tiež ako flavdrops, sú tekuté sladidlá s nulovým obsahom kalórií. Kvapky sú obvykle založené na sukralóze, ktorej sladivosť je 600× vyššia ako pri bežnom cukre. Alternatívu predstavujú stévie kvapky na báze extraktu steviol‑glykozidu, ktorý má oproti sukralóze asi polovičnú sladivosť, ktorá môže byť u niektorých produktov sprevádzaná horkosťou.
Ochucovacie kvapky sú určené na ochutenie proteínových nápojov, kaší, jogurtov, pečiva ale aj akéhokoľvek dezertu. Sú k dostaniu v neprebernom množstve príchutí, ktoré je možné medzi sebou ľahko kombinovať, a vytvárať tak nové. Ochucovacie kvapky sú, pri dodržaní odporúčaného denného dávkovania, vhodné pre diabetikov.